*Spis č.: 01-A2-2021* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

 **1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Pavel Poprík – energetik a prevádzkar technických zariadení a správca plastík, e-mail: poprik@smsz.sk , tel.: 0901 798 585

Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

Ing. Marcela Kaduková - sam. odb. ref. pre VO, e-mail: kadukova@smsz.sk, tel.: 055/7263 409

JUDr. Katarína Ondášová – vedúca PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**Internetová adresa:** [www.smsz.sk](http://www.smsz.sk)

**2. Názov predmetu zákazky: „Odborné prehliadky a odborné skúšky elektrických zariadení“**

**Druh zákazky:** Služba

**3. Stručný opis predmetu zákazky:**

V zmysle zákona NR SR č. 124/2006 Z. z. o bezpečnosti a ochrane zdravia pri práci a Vyhlášky MPSVaR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany práce pri práci s technickými zariadeniami v platnom znení, je Správa mestskej zelene v Košiciach povinná zabezpečiť odborné prehliadky a odborné skúšky elektrických zariadení pre objekty vo svojej správe (fontány, unimobunky, budovy, garáže a ďalšie zariadenia). Odbornou prehliadkou a odbornou skúškou sa preveruje stav bezpečnosti vyhradeného technického zariadenia.

**4. CPV Kód:**

71630000-3 Technická inšpekcia a skúšanie

71632000-7 Technické skúšky

60000000-8 Dopravné služby (bez prepravy odpadu)

**5. Predpokladaná hodnota zákazky (bez DPH): 15 000,00 €**

**6. Množstvo alebo rozsah predmetu zákazky:**

Pod pojmom vykonania odborných prehliadok - revízií uvedených v bode 3. sa rozumie:

1. nahliadnutie do projektových dokumentácií príslušného zariadenia a predchádzajúcich správ o revíziách za účelom oboznámenia sa s rozsahom zariadenia a posúdenia stavu a zmien,
2. fyzické obhliadky zariadenia,
3. nutné merania a skúšky,
4. záznam zistených skutočností,
5. porovnanie zariadenia s dokumentáciou a záväznými normami STN,
6. vyšpecifikovanie nedostatkov,
7. vypracovanie správy o prehliadke - revízii,

h) uvedenie možných spôsobov odstránenia závad a záverečného stanoviska revízneho technika v Správe o odbornej prehliadke a skúške.

- Spôsoby a rozsahy činností vykonávaných počas odborných prehliadok (revízií) sa budú riadiť záväznými STN a právnymi predpismi, platnými ku dňu vykonávania prác.

**7. Rozsah ponuky:**

Verejný obstarávateľ vyžaduje predložiť ponuku na celý predmet zákazky.

**8. Základné zmluvné podmienky:**

- Miesto poskytnutia služby: Správa mestskej zelene v Košiciach, Rastislavova 79, 040 01 Košice (objekty v správe SMsZ - fontány, unimobunky, budovy, garáže a ďalšie zariadenia).

- Lehota plnenia: Čas plnenia bude dohodnutý zmluvou na poskytnutie služby, zadávanie zákazky bude prebiehať na základe čiastkových objednávok podľa potrieb verejného obstarávateľa.

- Splatnosť faktúr: **do 30 dní** odo dňa doručenia.

* Zmluvné podmienky – príloha č. 3 tejto Výzvy.
* Verejný obstarávateľ si vyhradzuje právo upresniť podmienky zmluvy s úspešným uchádzačom.
* Predmet zákazky bude financovaný z bežného rozpočtu verejného obstarávateľa na základe faktúry bez zálohovej platby.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**9. Lehota na predkladanie ponúk: Do 30.03.2021do 10:00:00 hod.**

(vrátane skenovaných dokladov)

**10. Stanovenie ceny:**

Cena musí zahŕňať všetky náklady uchádzača súvisiace s výkonom danej činnosti vrátane dopravy. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.

**11. Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní na webovej adrese <https://josephine.proebiz.com/>.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 12. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**12. Obsah ponuky:** (prílohy vyplniť, podpísať, naskenovať a vložiť do systému Josephine)

12.1. Návrh na plnenie kritéria – Cenová ponuka – **Príloha č. 1**

12.2. Doklady podľa bodu 13. Podmienky účasti

**13.** **Podmienky účasti a doklady:**

a) Uchádzač musí byť oprávnený poskytovať služby, zodpovedajúce predmetu zákazky

 (§ 32 ods. 1 písm. e) ZVO - t. j. uchádzač je oprávnený poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

b) uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (§ 32 ods. 1 písm. f) ZVO - t. j. čestné vyhlásenie. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf **(Príloha č. 2 Výzvy),**

c) u uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona,

d) uchádzač musí spĺňať podmienku účasti týkajúcu sa technickej alebo odbornej spôsobilosti podľa (§ 34 ods. 1 písm. g) ZVO – predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

**Pre odborné prehliadky a odborné skúšky elektrických zariadení s napätím do 1000 V sa vyžaduje predložiť:**

**1**. **Oprávnenie** vydané Technickou inšpekciou, a. s. (alebo inou oprávnenou inštitúciou) na druh činnosti – odborné prehliadky a odborné skúšky vyhradených technických zariadení elektrických, oprava a údržba, rekonštrukcia, montáž vyhradených technických zariadení elektrických v rozsahu E2-technické zariadenia elektrické s napätím do 1000 V pre triedy objektov A objekty bez nebezpečenstva výbuchu, B objekty s nebezpečenstvom výbuchu.

**2.** **Osvedčenie** elektrotechnika špecialistu (revízneho technika) na činnosť odborné prehliadky a odborné skúšky elektrických zariadení v rozsahu pre objekty bez nebezpečenstva výbuchu a pre objekty s nebezpečenstvom výbuchu, technické zariadenia elektrické s napätím **do 1000 V**. Predmetné osvedčenie – kópiu požadujeme predložiť v ponuke za minimálne **2 revíznych technikov**.

**Uchádzač v rámci ponuky predloží:**

a) **Aktuálny výpis** z Obchodného registra / Živnostenského registra (Naskenovaný doklad), vložený do systému JOSEPHINE,

b) **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

c) **Cenovú ponuku** (Príloha č. 1 tejto Výzvy).

d) **Zmluvu** - (Príloha č. 3 tejto Výzvy), vyplnenú a podpísanú uchádzačom (jeho štatutárnym zástupcom resp. ním splnomocnenou osobou),

e) doklady podľa bodu 13. Podmienky účasti a doklady.

**14. Kritérium na hodnotenie ponúk:** Najnižšia celková cena s DPH

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH. Úspešným uchádzačom bude ten, kto splní podmienky účasti a požiadavky na predmet zákazky a zároveň bude mať najnižšiu celkovú cenu za celý predmet zákazky.

**15. Výsledok cenovej ponuky:** Zmluva na poskytnutie služby

Zmluva sa uzatvorí na dobu určitú t. j. do konca kalendárneho roka 2021.

**16. Prijatie ponuky:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

**V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.**

 Úspešný uchádzač bezodkladne, **najneskôr však do 5 pracovných dní** odo dňa doručenia výzvy doručí na podpis **2x podpísanú Zmluvu na poskytnutie služby**, vrátane príloh na adresu verejného obstarávateľa uvedenú v bode 1 tejto výzvy.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Uchádzač berie na vedomie, že podpísanie zmluvy podlieha zo strany verejného objednávateľa (Správa mestskej zelene v Košiciach) udeleniu predchádzajúceho písomného súhlasu zriaďovateľa (Mesto Košice).

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa alebo budú vyššie, ako je suma finančných prostriedkov určených na túto zákazku.

**17. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred

termínom na predkladanie ponúk e-mailom v systéme Josephine.

**Pred vyhotovením cenovej ponuky uchádzačom odporúčame vykonať obhliadku:**

**Kontaktná osoba za verejného obstarávateľa**:

Ing. Pavel Poprík – energetik a prevádzkar technických zariadení a správca plastík,

e-mail: poprik@smsz.sk , tel.: 0901 798 585

Verejný obstarávateľ **môže** požiadať úspešného uchádzača o predloženie:

- originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu predloženia zmluvy,**

**-** originálu alebo overenej kópie dokladov uvedených v bode 13. Podmienky účasti a doklady.

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné,

 f) ak bude cena za predmet zákazky vyššia ako naša predpokladaná hodnota zákazky.

 Schválila Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Zmluva na poskytnutie služby